**CELLDÖMÖLKI KÖZÖS ÖNKORMÁNYZATI**

 **HIVATAL**

Kivonatos másolat Celldömölk Város Önkormányzata Képviselő-testületének 2022. január 6-i ülése jegyzőkönyvéből:

 **1/2022.(I.06.) sz. képviselő-testületi határozat:**

A képviselő-testület az Immobilien HIH Ingatlanközvetítő és Értékesítő Kft. 1055 Budapest, Bajcsy-Zs. u. 72. sz. alatti építtető részére, a **Celldömölk, Sági u. 22. sz., 1281 hrsz** alatti ingatlanra, a Kiniczky és Fiai Kft, Kiniczky István felelős tervező által készített dokumentáció alapján, a **meglévő Spar áruház bővítését, parkoló és hozzá tartozó tetőépítmény létesítését**

**engedélyezésre – feltétel nélkül - javasolja.**

Megállapítja, hogy ezen eljárásban az ügyfelet terhelő eljárási költség nem merült fel.

Jelen határozat ellen önálló jogorvoslatnak helye nincs, az csak az építésügyi hatósági ügyben hozott döntés keretében vitatható.

**Indokolás**

Kiniczky István tervező (9500 Celldömölk, Kisfaludy u. 15/B.) kérelmet nyújtott be az Immobilien HIH Ingatlanközvetítő és Értékesítő Kft. 1055 Budapest, Bajcsy-Zs. u. 72. sz. alatti építtető részére, a Celldömölk, Sági u. 22. sz., 1281 hrsz alatti ingatlanra tervezett üzletbővítmény (SPAR áruház), parkoló és hozzá tartozó tetőépítmény településképi véleményezése ügyében.

A képviselő-testület véleményét, a benyújtott tervdokumentáció (felelős tervező: Kiniczky István okl. építészmérnök) alapján, az önkormányzati főépítész 2022. 01. 03-án kiadott, alábbi szakmai álláspontjának figyelembe vételével alakította ki:

„A Celldömölk, Sági utca 22. alatti 1281 hrsz. telekegyesítéssel létrejött ingatlanon álló vegyes rendeltetésű épület földszintjén lévő üzlet bővítésének és utcafronti zöldtető építménnyel kiegészített új parkoló létesítésének engedélyezési építészeti-műszaki dokumentációját áttekintettem, ennek alapján a következő szakmai véleményt adom:

* + 1. A tervezett beruházás során az épület déli irányban egy 220,79 m2 nettó alapterületű földszintes résszel kerül bővítésre, amelynek rendeltetése a meglévő 744,50 m2 eladóterű üzlet alapterületi kiegészítése. A korábbi önálló 1280/1, 2283 és 1284 hrsz. ingatlanokkal való összevonással kialakított telekrészen a bővített kereskedelmi egységhez újabb parkolóhelyek kerülnek kialakításra.
		2. A tervezési terület a Helyi Építési Szabályzat (Celldömölk Város Képviselő-testületének 34/2006. (XI.8.) számú rendelete, továbbiakban: HÉSZ) szerint: **Lk-z/4** zártsorú beépítésű kisvárosias lakóterület. A beépítési paraméterek alapján a tervezett épület megfelel az építési övezet előírásainak (5. melléklet).
		3. Az érintett ingatlan Celldömölk Város Önkormányzata Képviselő-testületének 4/2019. (III.28.) Celldömölk város településkép védelméről szóló önkormányzati rendelete (továbbiakban: TKVR) 1. melléklete alapján nincs helyi védettségű területen, a rendelet 4. melléklete értelmében településképi szempontból két különböző, a vegyes rendeltetésű épület eltérő, de nem meghatározó karakterű, **lakótelep-szerű többszintes beépítésű** területen, a parkoló és zöldtető meghatározó, **kisvárosi karakterű** területen fekszik. A tervezett épületbővítés és az előtető építmény kialakítása a településképi előírásoknak megfelel (15. § ill. 14. §).
		4. Telepítés, beépítési mód, utcaképi megjelenés: A tervezővel folytatott előzetes egyeztetés értelmében a módosított tervi megoldás megfelelő átmenetet képez a Sági utca keleti oldalán kialakult beépítésű épületek között. A parkoló utcai frontjába tervezett tetőépítmény biztosítja a foghíjjelleg eltakarását, egyben a zártsorú beépítésre jellemző térfal kialakulását. A beépítési vonal a kialakult beépítés jellegére tekintettel a 9/2021. (VI. 2.) önkormányzati rendelettel módosított HÉSZ értelmében törlésre került.
		5. A létesítmény megközelítése, a járművek elhelyezése, rakodás, a közlekedés biztonsága:

Az északi oldali (Hunyadi J. utca felőli parkoló megközelítése és az árufeltöltés módja nem változik. Az új parkoló (40+2 akadálymentes) megközelítése a Sági utca felőli bejáraton keresztül történik. A tervezett balra forduló sáv miatti záróvonal a Sági utca nyugati oldalán lévő ingatlanok járműforgalmát jelentős mértékben korlátozza, javaslom felülvizsgálni.

Az elhelyezendő személygépkocsik számát az OTÉK (253/1997.(XII. 20.) Korm. rendelet 4. sz. melléklete határozza meg. A tervezői műleírásban rögzítettek alapján az előírt parkolószám biztosított.

* + 1. Környezeti terhelés: A HÉSZ 28. §(1) b) pont szerint: „Nem helyezhető el olyan rendeltetés, amelynek kibocsátott legnagyobb környezeti terhelése az (építési) övezetben, és a szomszédos ingatlanok (építési) övezetében megengedett környezeti terhelésnél nagyobb, ideértve a térség **forgalmi viszonyainak túlterhelését** is.”

A tervezett bővítés a meglévő üzlet eladóterének kb. 36 %-os növelését eredményezi, ami ehhez hasonló mértékű forgalomnövekedéssel járhat. A parkolók száma az előírtat meghaladja, így a környező területen nem okoz többlet parkolási igényt. Javaslom a nyitvatartási időn kívül a parkoló nyilvános használatát megengedni.

Összegzés:

A tervezett üzletbővítés, parkoló és tetőépítmény építés településképi szempontból megfelel Celldömölk Város Önkormányzata Képviselő-testületének 4/2019. (III.28.) Celldömölk város településkép védelméről szóló önkormányzati rendelete előírásainak. A várható forgalomnövekedés – figyelembe véve, hogy a bővítésre kerülő üzlet alapellátást szolgál, a parkoló létesítése enyhíti a jelenlegi alulméretezett parkoló forgalmi problémáit, és ebből kifolyólag a környező utcákban a parkolási igényt – nem okoz aránytalan környezeti terhelést.

Fentiek alapján a Celldömölk, Sági u. 22. 1281 hrsz. ingatlanon álló vegyes rendeltetésű épület földszintjén lévő üzlet bővítésének, parkoló és hozzá tartozó tetőépítmény létesítésének **engedélyezését javasolja**.”

A képviselő-testület jelen határozatát a településkép védelméről szóló 2016. évi LXXIV. törvény 8. §-a, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 4/2019. (III. 28.) önkormányzati rendeletének 27. §-a és az általános közigazgatási rendtartásról szóló 2016. évi CL. törvény 120. §-a alapján hozta meg.

A hatóság hatáskörét a településkép védelméről szóló 2016. évi LXXIV. törvény 8. § (2) bekezdés b) pontja, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Kormányrendelet 45. § -án alapul.

A határozat elleni jogorvoslati lehetőséget a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021.(VII. 15.) Kormányrendelet 45. § (9) bekezdése zárja ki.

Felelős: Fehér László polgármester

 Farkas Gábor jegyző

Határidő: azonnal

Celldömölk, 2022. január 31.

 Farkas Gábor

 jegyző

**CELLDÖMÖLKI KÖZÖS ÖNKORMÁNYZATI**

 **HIVATAL**

Kivonatos másolat Celldömölk Város Önkormányzata Képviselő-testületének 2022. január 6-i ülése jegyzőkönyvéből:

 **2/2022.(I.06.) sz. képviselő-testületi határozat:**

 Celldömölk Város Önkormányzatának Képviselő-testülete pályázatot nyújt be a TOP Plusz 2.1.1-21 tárgyú pályázati felhívásra Önkormányzati épületek energetikai korszerűsítése címmel, 100%-os támogatási intenzitással a következő épületekre: Népjóléti Szolgálat telephelyei, Szalóky u. 1., Szalóky  u. 3., (hőszivattyú kiépítése, gázkazán csere, napelemek telepítése), Városháza épülete, Városháza tér 1. (napelemek telepítése), Vulkán Park épülete, Sághegyalja körút 1. (napelemek telepítése)

 Felelős: Fehér László polgármester

 Farkas Gábor jegyző

 Határidő: azonnal

Celldömölk, 2022. január 31.

 Farkas Gábor

 jegyző

**CELLDÖMÖLKI KÖZÖS ÖNKORMÁNYZATI**

 **HIVATAL**

Kivonatos másolat Celldömölk Város Önkormányzata Képviselő-testületének 2022. január 6-i ülése jegyzőkönyvéből:

 **3/2022.(I.06.) sz. képviselő-testületi határozat:**

Celldömölk Város Önkormányzata támogatási kérelmet nyújt be az Önkormányzati feladatellátást szolgáló fejlesztések támogatása tárgyú pályázati felhívás c) Belterületi utak, járdák, hidak felújítása alcéljára a Celldömölk, Koptik Odó u. 1418 hrsz-ú közút és Arany János u. 1534/4 hrsz-ú járda felújítására.

 A képviselő-testület a tervezett 61.458.005 Ft összköltségű fejlesztéshez 39.947.702 Ft támogatást igényel és 21.510.303 Ft saját forrást a 2023. évi költségvetésében biztosítja.

Felelős: Fehér László polgármester

 Farkas Gábor jegyző

Határidő: azonnal

Celldömölk, 2022. január 31.

 Farkas Gábor

 jegyző

**CELLDÖMÖLKI KÖZÖS ÖNKORMÁNYZATI**

 **HIVATAL**

Kivonatos másolat Celldömölk Város Önkormányzata Képviselő-testületének 2022. január 6-i ülése jegyzőkönyvéből:

 **5/2022.(I.06.) sz. képviselő-testületi határozat:**

 A képviselő-testület megválasztását követően dr. Kovács Zoltán alpolgármester részére bruttó 350.000 Ft tiszteletdíjat és 52.500 Ft költségtérítést állapít meg.

 Felelős: Fehér László polgármester

 Farkas Gábor jegyző

 Határidő: azonnal

Celldömölk, 2022. január 31.

 Farkas Gábor

 jegyző

**CELLDÖMÖLKI KÖZÖS ÖNKORMÁNYZATI**

 **HIVATAL**

Kivonatos másolat Celldömölk Város Önkormányzata Képviselő-testületének 2022. január 6-i ülése jegyzőkönyvéből:

 **6/2022.(I.06.) sz. képviselő-testületi határozat:**

 A képviselő-testület 2022. január 1-től Söptei Józsefné alpolgármester részére bruttó 350.000 Ft tiszteletdíjat és 52.500 Ft költségtérítést állapít meg.

 Felelős: Fehér László polgármester

 Farkas Gábor jegyző

 Határidő: azonnal

Celldömölk, 2022. január 31.

 Farkas Gábor

 jegyző

**CELLDÖMÖLKI KÖZÖS ÖNKORMÁNYZATI**

 **HIVATAL**

Kivonatos másolat Celldömölk Város Önkormányzata Képviselő-testületének 2022. január 6-i ülése jegyzőkönyvéből:

 **7/2022.(I.06.) sz. képviselő-testületi határozat:**

 A képviselő-testület 2022. január 1-től Hencz Kornél alpolgármester részére bruttó 260.000 Ft tiszteletdíjat és 39.000 Ft költségtérítést állapít meg.

 Felelős: Fehér László polgármester

 Farkas Gábor jegyző

 Határidő: azonnal

Celldömölk, 2022. január 31.

 Farkas Gábor

 jegyző

**CELLDÖMÖLKI KÖZÖS ÖNKORMÁNYZATI**

 **HIVATAL**

Kivonatos másolat Celldömölk Város Önkormányzata Képviselő-testületének 2022. január 6-i ülése jegyzőkönyvéből:

 **8/2021.(I.06.) sz. képviselő-testületi határozat:**

A képviselő-testület Fehér László polgármester illetményét 2022. január 1-től havi 975.000 Ft-ban, költségtérítésének összegét havi 146.250 Ft-ban állapítja meg.

Felelős: Farkas Gábor jegyző

Határidő: azonnal

Celldömölk, 2022. január 31.

 Farkas Gábor

 jegyző

**CELLDÖMÖLKI KÖZÖS ÖNKORMÁNYZATI**

 **HIVATAL**

Kivonatos másolat Celldömölk Város Önkormányzata Képviselő-testületének 2022. január 6-i ülése jegyzőkönyvéből:

 **9/2022.(I.06.) sz. képviselő-testületi határozat:**

 a./ A képviselő-testület az Alsósági és Izsákfai Részönkormányzat tagjának dr. Kovács Zoltán helyett 2022. január 7-től az alábbi személyt választja meg:

* Sebestyén Krisztián

 A képviselő-testület az Alsósági és Izsákfai Részönkormányzat vezetőjévé Kovácsné Söptei Valériát választja meg.

 Felelős: Fehér László polgármester

 Farkas Gábor jegyző

 Határidő: azonnal

 b./ A képviselő-testület a Humán Szolgáltatások Bizottsága tagjának dr. Kovács Zoltán helyett 2022. január 7-től az alábbi személyt választja meg:

 - Hetényi Endre

Felelős: Fehér László polgármester

 Farkas Gábor jegyző

Határidő: azonnal

Celldömölk, 2022. január 31.

 Farkas Gábor

 jegyző

**CELLDÖMÖLKI KÖZÖS ÖNKORMÁNYZATI**

 **HIVATAL**

Kivonatos másolat Celldömölk Város Önkormányzata Képviselő-testületének 2022. január 6-i ülése jegyzőkönyvéből:

 **10/2021.(I.06.) sz. képviselő-testületi határozat:**

a./ A képviselő-testület Celldömölk Város Önkormányzatának Közbeszerzési Szabályzatának 9.1. pontját módosítja.

b./ A képviselő-testület a Közbeszerzésekről szóló 2015. évi CXLIII. törvény 27.§ 4./ bekezdésében meghatározott bíráló bizottsági feladatok ellátására Celldömölk Város Önkormányzatának Közbeszerzési Szabályzata 9.2. pontja alapján a bíráló bizottságba az alábbi személyt bízza meg 2022. január 7-től:

* Dr. Németh Gábor

A feladatot díjazás nélkül látja el.

Felelős: Fehér László polgármester

 Farkas Gábor jegyző

Határidő: azonnal

Celldömölk, 2022. január 31.

 Farkas Gábor

 jegyző

**CELLDÖMÖLKI KÖZÖS ÖNKORMÁNYZATI**

 **HIVATAL**

Kivonatos másolat Celldömölk Város Önkormányzata Képviselő-testületének 2022. január 6-i ülése jegyzőkönyvéből:

 **11/2022.(I.06.) sz. képviselő-testületi határozat:**

 A képviselő-testület a Kemenes Vulkán Park 2022. évi nyitvatartását az alábbiak szerinti engedélyezi:

-2022. január 1-től 2022. március 30-ig

kedd-szombat 10.00-16.00 óra

-2022. április 1-től 2022. október 31-ig

kedd-vasárnap 10.00-18.00 óra

-2022. november 1-től 2022. december 31-ig

kedd-szombat 10.00-16.00 óra

Március 12-15. Nemzeti ünnep, hosszú hétvége 10.00-18.00 Április 15-18. Húsvét, hosszú hétvége 10.00-18.00

Május 1. A munka ünnepe 10.00-18.00

Június 4-6. Pünkösd, hosszú hétvége 10.00-18.00

Augusztus 20. Állami ünnep 10.00-18.00

Október 23. Nemzeti ünnep 10.00-18.00

November 1. Mindenszentek Zárva

December 24-26. Karácsony Zárva

December 31. Szilveszter Zárva

Felelős: Fehér László polgármester

 Tulok Gabriella igazgató

Határidő: azonnal

Celldömölk, 2022. január 31.

 Farkas Gábor

 jegyző